proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DO EXPEDIENTE DE MODIFICACIÓN DE CRÉDITO POR CRÉDITO EXTRAORDINARIO Nº 05/CE/2017 CON DESTINO A INVERSIÓNS FINANCEIRAMENTE SOSTIBLES
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 12/01/2018)

Aprobado inicialmente polo Pleno da Corporación, en sesión celebrada o día 30 de novembro de 2017, o expediente de modificación de crédito por crédito extraordinario nº 05/CE/2017 por importe de 321.706,86 euros, con destino a Inversións financeiramente Sostibles en relación á aplicación orzamentaria relacionada a continuación: Os medios e recursos que han de financiar os aumentos que se propoñen ao amparo do disposto no artigo 177.4 do TRLFL 2/2004 e 36.1 a) do RD 500/90 son os seguintes: A finalidade é dotar de crédito o proxecto denominado “RENOVACIÓN URBANA DO ENTORNO DE MATOSINHOS-PRIMEIRA FASE”, proxecto de gasto (4) Nº 01/01/2017, por importe de 321.706,86€, como Inversións Financeiramente Sostibles, ao abeiro do disposto na DA 16ª do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, así como na DA 6ª da LOEOSF 2/2012. Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. Sen prexuízo da súa entrada en vigor nos termos indicados no edicto de aprobación inicial, tal e como establece a base 10ª das BEO 2017. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Legislativo. Despois da aprobación do expediente de modificación de créditos o orzamento para o presente exercicio, resumido por capítulos, queda como a seguir se relaciona: Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Lexislativo. Vilagarcía de Arousa, 4 de xaneiro de 2018. O ALCALDE Asdo: Alberto Varela Paz
DELEGACIÓN NO CONCELLEIRO D. OSCAR GONZÁLEZ ÁLVAREZ PARA A CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 10/05/2018)

Pola presente faise público que o 26 de abril de 2018 pola Alcaldía do Concello de As Neves ditouse a seguinte resolución: Manifestando DON ROBERTO BARREDA RODRÍGUEZ, nacido en Madrid, o día 30 de maio de 1980, de nacionalidade española, de estado civil solteiro, fillo de Gabino e de Yulieth Whybrow Garcia Gallardo e DONA SANDRA YAMILETH SOTILLO BABUT, nacida en Vigo (Pontevedra), o día 6 de xuño de 1982, de nacionalidade española, de estado civil solteira, filla de Manuel e de Nelson Alejandro Toquero Marzano, o seu desexo de contraer matrimonio civil autorizado por esta Alcaldía, segundo comparecencia que obra no expediente correspondente, e visto o auto da Sra. Xuíza encargada do Rexistro Civil de Ponteareas (Pontevedra) no que se me autoriza para a celebración do citado matrimonio civil, todo elo de acordo co establecido pola Lei 35/1.994 de 23 de Decembro e instrución de 26 de Xaneiro de 1.995 da Dirección Xeral dos Rexistros e do Notariado. Así mesmo de acordo co establecido nos artigos 23.4 da Lei 7/1985, de 2 de Outubro Reguladora das Bases do Réxime Local e 43.5 a) do Real Decreto 2568/1986, de 28 de Novembro, polo que se aproba o Regulamento de Organización, funcionamento e Réxime Xurídico das Entidades Locais que permiten a delegación especial para un proxecto ou asunto determinado. Delegar puntualmente no Señor Concelleiro da Corporación D. Alain Jose Osamwonyi Viñas a miña atribución para a autorización do matrimonio civil entre D. Santiago Arturo Marzabal Loiseau (DNI 34.877.743-Z) e Dna. SANDRA YAMILETH SOTILLO BABUT (DNI 53.175.911-A), que se realizará na Casa do Concello (Salón de Plenos) o vindeiro 28 de abril de 2018 ás doce horas.” O que se fai aos efectos oportunos. Asdo.: Sr. Alcalde-Presidente, don Xosé Manuel Rodríguez Méndez, en As Neves na data que figura na marxe, asinado electronicamente.
TAXA EIM DO MES DE DECEMBRO 2018
ADMINISTRACIÓN LOCAL — Municipal — Estrada, A (Recadación, 19/12/2018)

Mediante o Decreto da Alcaldía núm 1431, do 11 de decembro de 2018 aprobouse a liquidación correspondente ao Prezo público polo servizo de gardería municipal de DECEMBRO de 2018 cun importe de 9.837,74 € e un total de 104 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 11 de decembro de 2018 ao 11 de febreiro de 2019, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente a marxe O alcalde José Carlos López Campos
SUPLEMENTO DE CRÉDITO 1/18
ADMINISTRACIÓN LOCAL — Municipal — Sanxenxo (Presupostos e cadros de persoal, 12/06/2018)

Transcorrido o prazo de exposición pública da modificación de crédito, na modalidade de suplemento de crédito nº 1/18, financiado con remanente de tesourería, por importe de 771.080,76 euros, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobada, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do orzamento xeral correspondente ao ano 2018 da entidade local, queda do seguinte xeito: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, a 4 de xuño de 2018. O alcalde Telmo Martín González
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE XANEIRO DE 2018
ADMINISTRACIÓN LOCAL — Provincial — Deputación Provincial (Subvencións e axudas, 15/03/2018)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de xaneiro de 2018 e que tramitou o Servizo de Cohesión Social e Xuventude da institución provincial. Pontevedra, 7 de marzo de 2018 A deputada delegada O secretario Digna Rosa Rivas Gómez Carlos Cuadrado Romay
PADRÓN DO SERVIZO DE AXUDA A DOMICILIO, FEBREIRO 2018
ADMINISTRACIÓN LOCAL — Municipal — Lalín (Recadación, 04/04/2018)

Por Decreto da Alcaldía de data 28 de marzo de 2018 aprobouse a liquidación correspondente ao Prezo público polo servizo de axuda no fogar de febreiro de 2018 por importe de 9.605,72 € e un total de 121 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderan facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, O Alcalde, Rafael Cuiña Aparicio DOCUMENTO ASINADO ELECTRONICAMENTE AO MARXE
DH. W36.61117, SOLICITUDE DO CONCELLO DE LALÍN, PARA OBRAS DE CANALIZACIÓN, NO LUGAR DE ACEBEDO, PARROQUIA DE ZOBRA, CONCELLO DE LALÍN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 11/05/2018)

Solicita autorización para as obras de canalización de augas procedentes dun manancial situado na parcela 27 do polígono 293 (ref. catastral 36024A293000270000YY) nas coordenadas UTM huso 29 ETRS89 X:565.891 Y:4.712.784 cara a fonte pública no lugar de Acebedo, parroquia de Zobra, concello de Lalín. As obras consisten nunha arqueta de captación de augas no lugar do manancial, 300 mts. de condución mediante tubaxe de PVC 75 mm e conexión da tubaxe coa fonte existente no lugar de Acebedo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, asinado con sinatura electrónica á marxe. O xefe do Servizo Territorial Ángel Gómez Rey
APROBACIÓN DO MODELO NORMALIZADO DE XESTIÓN DE BIOMASA
ADMINISTRACIÓN LOCAL — Municipal — Marín (Outros documentos, notificacións e informacións públicas, 06/11/2018)

Ao obxecto de dar cumprimento ao establecido polo artigo 66.4 da Lei 39/2015, de 1 de outubro, do Procedemento Administrativo Común das Administracións Públicas, este Concello ten a intención de aprobar documentos normalizados, o Concelleiro Delegado de Urbanismo, Persoal e Facenda adoptou en data 18.10.2018 a seguinte resolución: “Considerando o disposto na Circular 2-2018 (“Tramitación de expedientes de Biomasa”) de data 18.10.2018 elaborada polo Xefe do Departamento de Urbanismo, na que se dispón: “Para levar a cabo o sinalado, cómpre a tenor do artigo 66.6 da Lei 39/2015 establecer expresamente modelos específicos de presentación, para este procedemento concreto, que serán de uso obrigatorio polos interesados”. Tendo en conta o disposto no artigo 66.6 da lei 39/2015, de 1 de outubro, do Procedemento Administrativo Común das Administraciones Públicas. Visto o documento normalizado creado coa denominación: — Xestión de Biomasa. Por todo o exposto, Primeiro.— Aprobar o seguinte documento normalizado que figura como Anexo: — Xestión de Biomasa. Segundo.— Publicar o presente Acordo de aprobación no Boletín Oficial da Provincia así como na sede electrónica deste Concello, a efectos do seu xeral coñecemento”. En Marín, na data da sinatura dixital. A Alcaldesa-Presidenta María Ramallo Vázquez (Documento firmado dixitalmente)
MODIFICACIÓN DE CRÉDITOS 5/2018
ADMINISTRACIÓN LOCAL — Municipal — Moraña (Presupostos e cadros de persoal, 27/03/2018)

O Pleno deste Concello, en sesión extraordinaria celebrada o día 08-03-2018, acordou a aprobación inicial do expediente de modificación de créditos número 5/2018, por un importe de CENTO SETENTA E NOVE MIL (179,000,00), euros, financiados con cargo ao remanente líquido de Tesouraría. E en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente devandito acordo.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN, CORRESPONDENTE O 2º TRIMESTRE DO ANO 2018
ADMINISTRACIÓN LOCAL — Municipal — Sanxenxo (Recadación, 24/08/2018)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 2º trimestre de 2018, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 31 de outubro de 2018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, 13 de agosto de 2018 O ALCALDE Asdo./ Telmo Martín González
LICITACIÓN PARA A CONTRATACIÓN DO SERVIZO DE CAFÉ-BAR DO CENTRO CULTURAL DE ADINA
ADMINISTRACIÓN LOCAL — Municipal — Organismo Autónomo Terra de Sanxenxo (Contratos administrativos, 05/03/2018)

Aprobado o Prego Unificado de Cláusulas Administrativas Particulares e de Prescricións Técnicas que rexen a contratación, mediante procedemento aberto, do “Servizo café-bar do Centro Cultural Municipal de Adina”, anúnciase a convocatoria respectiva: 1. Obxecto: A contratación do Servizo café-bar do Centro Cultural Municipal de Adina”. 2. Duración do contrato: 1 ano, con posibilidade de 3 prórrogas de 1 ano cada unha.3. Prezo/Canon de licitación: Mínimo de 1.500,00 € anuais sen IVE.4. Procedemento e órgano de contratación: Aberto. Tramitación: Ordinaria. Órgano de contratación: Presidencia do O. A. Terra de Sanxenxo.5. Clasificación do contratista: Non se esixe.6. Solvencias: Non se esixen, en virtude do disposto no Real Decreto 773/2015, no punto 5 do artigo 11, por non superar o valor estimado do contrato os 35.000,00 euros.7. Garantías: Provisoria non se esixe. Definitiva: 5% do prezo/canon de adxudicación polos catro anos (sen IVE). 8. Mesa de contratación: Será constituida de acordo co sinalado no prego unificado de cláusulas administrativas particulares e de prescricións técnicas.9. Criterios de adxudicación: Serán os definidos nas cláusulas 7 e 8 dos Pregos respectivos e son: a. Memoria de prestación do servizo: ata un máximo de 50 puntos. b. Canon. Expresarase nunha cantidade que non poderá ser inferior ao canon anual, sen IVE, 1.500,00 €. Puntuarase ata un máximo de 50 puntos. outorgaranse 5 puntos por cada 300,00 € de incremento sobre o canon anual mínimo.10. Prazo e lugar de presentación de ofertas: 15 días naturais a contar dende o día seguinte ao da última publicación do anuncio de licitación, xa sexa ésta no BOPPO, no DOGA ou no perfil do contratante do órgano de contratación que figura na páxina web do Concello de Sanxenxo, www.sanxenxo.es.As proposicións presentaranse no Rexistro Xeral do Concello, de 9 a 14 horas, de luns a venres, dirixidas ao órgano de contratación, o Presidente do Organismo Autónomo de Terra de Sanxenxo.11. Entidade e información: Concello de Sanxenxo – Sección de Contratación. Tel.: 986720075. A documentación recollerase no Concello de Sanxenxo e a través do perfil do contratante do órgano de contratación que figura na páxina web do Concello, www.sanxenxo.es.Sanxenxo, 27 de febreiro de 2018. O presidente do O. A. Terra de Sanxenxo Telmo Martín González
EXPOSICIÓN INICIAL Ó PÚBLICO DO EXPEDIENTE DE CAMBIO DE FINALIDADE Nº 02/CF/2018 E DE MODIFICACIÓN DE CRÉDITO POR CRÉDITO EXTRAORDINARIO Nº 02/CE/2018 DENTRO DO ORZAMENTO DO ACTUAL EXERCICIO.
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 12/07/2018)

Aprobado inicialmente polo Pleno da Corporación, en sesión ordinaria celebrada o día 28 de xuño de 2018, o expediente nº 02/CF/2018 de cambio de finalidade do financiamento afectado procedente de diversas operacións de préstamo a longo prazo concertadas nos exercicios 2015 e anteriores, así como da operación de préstamo proxectada no orzamento 2018 por importe de 108.163,35€ coa conseguinte modificación do Anexo de Investimentos; Así como a autorización do emprego do Fondo de Continxencia polo importe de 40.793,98€ dentro do expediente de crédito extraordinario Nº 02/CE/2018; así como expediente de modificación de crédito por crédito extraordinario nº 02/CE/2018, por importe de 148.957,33€, financiado con baixas de créditos de gastos doutras aplicacións do orzamento vixente, para atender os gastos derivados dos seguintes expedientes de gasto: En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde desta Corporación. Dada a urxencia que revisten as actuacións que pretenden acometerse coas seguintes modificacións orzamentarias, farase uso da excepción prevista na base Nº10 das BEO 2018, de forma que transcorrido o prazo de exposición ó público sen que se presentase ningunha reclamación, poderá considerarse definitivamente aprobado o expediente de referencia sen que sexa preciso proceder a publicar a aprobación definitiva tal e como establece o artigo 169.5 do RDL 2/2004, máis que a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo, publícase como quedará a situación do o orzamento para o presente exercicio, resumido por capítulos, despois da aprobación do expediente de modificación de créditos: Vilagarcía de Arousa, 29 de xuño de 2018 O ALCALDE Asdo: Alberto Varela Paz
DH. W36.60401, CONCELLO DE VIGO SOLICITA OBRAS PARA HUMANIZACIÓN ESTRADA EP-2001 CALVARIO–A GARRIDA NO LUGAR DE IGREXA BEADE, PARROQUIA DE BEADE (CONCELLO VIGO)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 05/02/2018)

Obras correspondentes ao proxecto de “humanización da estrada EP-2001 Calvario-A Garrida, treito Igrexa de Beade-A Garrida (PO-330), lugar de Porto “consistentes na urbanización e ancheamento da plataforma mediante actuacións de movemento de terras, construción de muros de contención en cachotería de pedra, de beirarrúas en ambos lados da estrada mediante bordos de formigón, base granular e formigón pulido de rede de sumidoiros e arquetas para recollida de augas pluviais, ampliación en lonxitude das obras de drenaxe transversal, pavimentación de calzada con mistura bituminosa en quente e das zonas de aparcamento e dársenas de contenedores con formigón pulido, e máis ampliación da ponte do regato Quintián mediante marcos de formigón prefabricado de 3,50 x 3,50 m, en zona de policía, servidume e dominio público hidráulico, na parroquia de Beade, Concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 20 de decembro de 2017 O xefe do Servizo Territorial de Augas de Galicia P. S. Resoluc. Dirección Augas de Galicia do 20.02.2017 Alberto Bosquet Herreros
OFERTA DE EMPREGO PÚBLICO 2018
ADMINISTRACIÓN LOCAL — Municipal — Valga (Oferta de emprego público, 04/04/2018)

A Alcaldía, con data 26 de marzo de 2018, ditou o seguinte: VISTO o cadro de persoal funcionario para o exercicio de 2018, no se inclúe unha praza de Técnico de Administración Xeral, VISTO o establecido no artigo 70 do texto refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro, En uso da competencia atribuída polo artigo 21.1, g) da Lei 7/1985, do 2 de abril, Reguladora das Bases do Réxime Local, 1) Aprobar a Oferta de Emprego Público para o ano 2018, referida ás prazas que se indican: 2) Que se publique no Boletín Oficial da Provincia de Pontevedra.3) Que, unha vez publicado, se dea inicio ao procedemento de provisión da praza vacante. Valga, 26 de marzo do 2018.—O Alcalde, José María Bello Maneiro.—Documento asinado dixitalmente á marxe.
DH. A36.59650, SOLICITUDE DA DEPUTACIÓN DE PONTEVEDRA, PARA UN CAUDAL DE AUGA E UN MANANCIAL, NO LUGAR DE RIAL, CONCELLO DE SOUTOMAIOR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Edictos xudiciais, 24/05/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga do pozo 1 condúcese 150 m ata depósito 8x6x3 m en pol.11, parc.673. A auga do manancial condúcese a depósito mediante tubo 275 m lonx. Dende o depósito distribúese a auga para rega parc.19, pol.11, mediante sistema rega automático con aspersores. O sobrante do depósito condúcese a fonte e estanque en pol.11, parc.19, de onde continúa a lavadoiro. O excedente do estanque acumúlase en balsa 19x6,5x1,5 m na mesma parc. que se conecta tamén ao sistema de rega. Preténdese construír pozo 2, barrena 125 m prof., 160/125 mm sección e bombear a auga cara a balsa de acumulación. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Soutomaior ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente. Vigo, 15 de maio de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DA MODIFICACIÓN DA ORDENANZA IAE.
ADMINISTRACIÓN LOCAL — Municipal — Vila de Cruces (Ordenanzas e Regulamentos, 23/02/2018)

O Concello Pleno en sesión celebrada o día 8 de febreiro de 2018, acordou aprobar, inicialmente a modificación da Ordenanza Fiscal reguladora do Imposto sobre Actividades Económicas do Concello de Vila de Cruces. O acordo provisional estará exposto ao público durante o prazo de trinta días hábiles, mediante edicto publicado no taboleiro de anuncios do Concello, coa finalidade de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da lei reguladora de facendas locais, e disposicións concordantes. De non presentarse reclamacións no citado prazo, o acordo inicial elevarase automaticamente a definitivo e procederase á publicación do texto íntegro da modificación da citada ordenanza. O expediente administrativo están postos a disposición dos interesados, para o seu exame, no taboleiro de anuncios e edictos da sede electrónica do Concello de Vila de Cruces. DOCUMENTO ASINADO ELECTRONICAMENTE Á MARXE
PUBLICACIÓN DEFINITIVA ORZAMENTO 2018
ADMINISTRACIÓN LOCAL — Municipal — Ponteareas (Presupostos e cadros de persoal, 22/10/2018)

O Pleno do Concello en sesión celebrada o día 13 de agosto do 2018 aprobou, con carácter inicial, o Orzamento Xeral, Bases de Execución e o Cadro de Persoal Funcionario, Laboral e Eventual da Corporación para o exercicio económico 2018 por importe global de 16.936.298,83 euros no seu estado de ingresos e de 16.936.298,83 euros no seu estado de gastos. Este expediente expúxose ao público durante quince días hábiles, publicándose anuncio no Boletín Oficial da Provincia número 161 do 22 de agosto do 2018. Durante o período de exposición pública, presentáronse reclamacións contra a aprobación inicial do citado expediente, que foron resoltas por acordo do Pleno da Corporación celebrado en sesión do 11 de outubro do ano en curso, aprobando, con carácter definitivo, o Orzamento da Corporación, cadro de persoal e bases para a súa execución, correspondente o exercicio 2018. En consecuencia, e de conformidade co establecido no artigo 169.3 do RD Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, faise pública a aprobación definitiva do expediente de Orzamento municipal para o exercicio económico do 2018, cuxo resumo por capítulos é o seguinte: Así mesmo e de conformidade co establecido no artigo 90 da Lei 7/1985, do 2 de abril, publicase ANEXO relativo ao Cadro de Persoal aprobado para o exercicio económico do 2018, e que aparece dotado no Orzamento da Corporación para o mesmo exercicio. Dando cumprimento ao establecido no artigo 75.5 da Lei 7/85, de 2 de abril, Reguladora das Bases do Réxime Local, fanse públicas as retribucións dos cargos con dedicación exclusiva, indemnizacións e asistencias: O que faise público para xeral coñecemento e efectos procedentes, advertíndose que contra a aprobación definitiva do mesmo, e a teor do establecido no artigo 171.1 do Texto Refundido da Lei Reguladora das Facendas Locais, aprobado por RD Lexislativo 2/2004, do 5 de marzo, poderase interpor directamente recurso contencioso-administrativo, na forma e prazos que establecen as normas desa xurisdición. Ponteareas, a 11 de outubro do 2018 O ALCALDE-PRESIDENTE Asdo: Xosé Represas Giráldez
EXTRACTO COMPRENSIVO DOS ACORDOS ADOPTADOS NO PLENO 28.02.18
ADMINISTRACIÓN LOCAL — Municipal — Vigo (Outros documentos, notificacións e informacións públicas, 19/03/2018)

1.—Actas anteriores: (ordinaria do 27.12.2018). Aprobada.2- Dar conta do decreto da Alcaldía polo que se aproba a Liquidación do Orzamento deste Concello e do seu Organismo Autónomo Administrativo Xerencia Municipal de Urbanismo, correspondente ao exercicio 2017. Expte.73/143 (Rexistro Pleno 1706/1101). Dada conta.3.—Aprobación inicial da Ordenanza Reguladora do Rexistro Municipal de Entidades Urbanísticas colaboradoras do Concello de Vigo.5180/401 (Rexistro Pleno 1701/1101). Aprobada.4.—Aprobación inicial do proxecto de Ordenanza Reguladora da Edificación Forzosa e Rexistro Municipal de Soares. Expte.185/408 (Rexistro Pleno 1710/1101. Aprobada.5.—Creación da distinción honorífica “Cidade de Vigo”. Expte.15892/101 (Rexistro Pleno 1711/1101). Aprobada.6.—Moción do Grupo municipal Socialista amosando o apoio á convocatoria de folga e ás xustas reivindicacións laborais dos traballadores/as da Administración de Xustiza, instando á Xunta de Galicia a negociar unha solución. Rexistro Pleno 1712/1101. Aprobada.7.—Moción do Grupo municipal Socialista instando ao Goberno de España a garantir o poder adquisitivo das pensións mediante unha revalorización xusta e outros acordos complementarios. Rexistro Pleno 1713/1101. Aprobada.8.—Moción do Grupo municipal Socialista instando ao Mº de Agricultura e Pesca, Alimentación e Medio Ambiente a tomar as medidas axeitadas para recuperar e garantir o acceso público e gratuíto ó dominio público marítimo-terrestre da Illa de Toralla. Rexistro Pleno 1715/1101. Aprobada.9.—Dar conta de resolucións da Alcaldía. Dada conta.10.—Dar conta de resolucións asinadas por concelleiros/as delegados/as. Dada conta.11.—Dar conta da Resolución da Alcaldía, de data 12.01.2018, referente á delegación de competencias para a celebración de eventos deportivos na cidade, no concelleiro delegado de Deportes. Expte.17028/333 (Rexistro Pleno 1699/1101). Dada conta.12.—Moción do Grupo municipal de Marea de Vigo apoiando a Folga Feminista do 8 de marzo, así como tódalas mobilizacións e accións convocadas co mesmo obxectivo e facilitando tódolos medios dispoñibles para garantir o dereito á folga. Rexistro Pleno 1718/1101. Aprobada.13.—Moción do Grupo municipal do Partido Popular instando ao goberno municipal tódalas analíticas realizadas por AQUALIA, así como a realizar unha auditoría pública externa da rede de abastecemeto e outros acordos complementarios. Rexistro Pleno 1716/1101. Rexeitada.14.—Moción do Grupo municipal do Partido Popular instando ao goberno municipal a elaborar e desenvolver un Plan Estrátexico Cultural para Vigo e outros acordos complementarios. Rexistro Pleno 1717/1101. Rexeitada.15.—Formulación de rogos. Realizáronse tres rogos.16.—Formulación de preguntas. Realizáronse dúas preguntas. Vigo, 1 de marzo de 2018 O ALCALDE Abel Caballero Alvarez
LISTA PROVISIONAL DE ASPIRANTES ADMITIDOS E EXCLUÍDOS NO PROCESO SELECTIVO PARA A PROVISIÓN DUNHA PRAZA DE OFICIAL DA POLICÍA LOCAL
ADMINISTRACIÓN LOCAL — Municipal — Meaño (Persoal, oposicións, 28/11/2018)

“Vista a instancia presentada para tomar parte no proceso selectivo convocado, mediante anuncio publicado no Boletín Oficial do Estado nº 109, de data 5 de maio de 2016, para o acceso á categoría de Oficial da Policía Local de Meaño por promoción interna. Esta Alcaldía, en uso das facultades que me confire o artigo 41.14 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e o artigo 61 da Lei 5/97, do 22 de xuño, de Administración Local de Galicia, RESOLVE: Aproba-la lista provisional de aspirantes admitidos e excluídos, ás probas de selección convocadas para a cobertura da praza de Oficial da Policía Local, con expresión das causas de exclusión. — Lista de admitidos: Ningún/ha. — Lista de excluídos: Amoedo Outeda, Juan José O motivos de exclusión: Non acredita estar en posesión da titulación esixible, título de bacherelato, técnico superior de formación profesional ou equivalente. O aspirante provisionalmente excluído disporá dun prazo de dez días hábiles, contados a partir do seguinte ao da publicación desta Resolución no Boletín Oficial da Provincia de Pontevedra, para poder emendar o defecto que motivase a exclusión e/ou formular reclamación. Advírtese ao interesado que, de non enmendar o defecto que motiva a exclusión provisional no prazo sinalado, será declarado definitivamente excluído e darase por concluído este procedemento. Rematado o citado prazo de subsanación, a Alcaldía ditará resolución pola que se aprobe a listaxe definitiva de admitido ou excluído no proceso selectivo. Na mesma Resolución que se aprobe a lista de admitido determinarase a designación do Tribunal cualificador, así coma a data do comenzo das probas. Estas resolucións publicaranse no Boletín Oficial da Provincia de Pontevedra, no taboleiro de anuncios do Concello de Meaño e, de forma complementaria, na páxina Web do Concello de Meaño. Manda e asina a Sra. Alcaldesa Mª Lourdes Ucha Varela, en Meaño, ante a secretaria-interventora Mª Teresa Escudero Barral, quen da fe.” Meaño, a alcaldesa Mª Lourdes Ucha Varela Documento asinado e datado dixitalmente ao marxe
IN407A 2018/17-4, SOLICITUDE DE ELÉCTRICA DE MOSCOSO, S. L., PARA INSTALACIÓN ELÉCTRICA DE LMTS, CT A ROCHA, NO CONCELLO DE A LAMA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 08/03/2018)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Finca 1.–Municipio: A Lama; referencia catastral: 36025A005002970000GM; titular: Comunidade de Montes Veciñais en Man Común de Gaxate; afección: 53 m2 de solo para o centro de transformación. Pontevedra, a 21 de febreiro de 2018. O xefe Territorial Ignacio Rial Santomé
APROBACIÓN DO PREZO PÚBLICO POR ENTRADA AS REPRESENTACIÓNS DE OBRAS DE TEATRO PROGRAMADAS DENTRO DA REDE GALEGA DE TEATROS E AUDITORIOS
ADMINISTRACIÓN LOCAL — Municipal — Lalín (Outros documentos, notificacións e informacións públicas, 04/05/2018)

En aplicación do establecido na Ordenanza reguladora do Prezo Público pola realización de actividades culturais, impartición de cursos, seminarios, viaxes e outras actividades de carácter deportivo ou socioculturais organizadas polo Concello de Lalín, faise público mediante o presente anuncio a efectos do coñecemento xeral e publicidade, o Prezo Público aprobado polo Pleno desta Corporación en sesión celebrada o día 27 de abril de 2018 pola entrada a representacións de obras de teatro programadas dentro da Rede Galega de Teatros e Auditorios, que será de 5 €, salvo para o estudantado que será de 3 €. Considérase estudantado todas aquelas persoas que cursan estudos obrigatorios e non obrigatorios; para acreditalo presentarán o DNI (no caso de ensinanzas obrigatorias) ou o carné de estudante (no caso de ensinanzas non obrigatorias) Lalín, 27 de abril de 2018. O Alcalde Rafael Cuíña Aparicio DOCUMENTO ASINADO DIXITALMENTE
LICITACIÓN PARA O SUBMINISTRO E INSTALACIÓN DE MARQUESIÑAS (CON CARGO AO PLAN DE OBRAS E SERVIZOS-PLAN CONCELLOS 2017-LIÑA 1)
ADMINISTRACIÓN LOCAL — Municipal — Estrada, A (Contratos administrativos, 06/02/2018)

Datos xerais e datos para a obtención da información: a) Organismo: Concello da Estrada. b) Dependencia que tramita o expediente: Secretaría. c) Obtención de documentación e información: d) Número de expediente: 4033/2017 a) Tipo: Contrato de subministro. b) Descrición: subministración e instalación de marquesiñas no Concello da Estrada, que figura descrita, de maneira pormenorizada, na cláusula 2 do PPT. c) División por lotes e número de lotes/Número de unidades: Non d) Lugar de execución/entrega: Concello da Estrada e) Prazo de execución/entrega: 2 meses (60 días) f) Admisión de prórroga: Non g) Establecemento dun acordo marco: Non. a) Tramitación: Ordinaria. b) Procedemento: Aberto. c) Poxa electrónica: Non. d) Criterios de adxudicación: O prezo non é o único criterio de adxudicación, e todos os criterios figuran unicamente nos pregos da contratación.69.000,00 Euros (sen IVE) 2.300,00 € (sen IVE)/prezo unitario por subministro e instalación da marquesiña). Provisional (importe): Non se esixe. Definitiva (%): 5% do valor total do contrato ofertado polo adxudicatario (IVE excluído). a) Solvencia económica e financeira e solvencia técnica e profesional: Ver cláusula 7 do PCAP. b) Outros requisitos específicos: Non. c) Contratos reservados: Non a) Data límite de presentación: As proposicións presentaranse dentro do prazo de quince (15) días naturais contados desde a data de publicación do anuncio de licitación no BOP, polos medios previstos na cláusula 8 do PCAP b) Modalidade de presentación: A documentación presentarase nun sobre pechado, que a súa ven incluirá dous sobres, tamén pechados: Sobre A) Subtitulado "Documentación Administrativa"; Sobre B) Subtitulado "Oferta Económica" c) Lugar de presentación: a) Descrición: No lugar, día e hora que se indique no Perfil do Contratante. b) Dirección: Praza da Constitución nº1. c) Localidade e código postal: A Estada 36680 d) Data e hora: Perfil do Contratante. Os gastos correspondentes aos anuncios de licitación serán por conta do adxudicatario (cláusula 18 PCAP). O Alcalde Documento asinado electronicamente á marxe
APROBACIÓN INICIAL DA MODIFICACIÓN ORZAMENTARIA Nº 31/18
ADMINISTRACIÓN LOCAL — Municipal — Gondomar (Presupostos e cadros de persoal, 30/11/2018)

O Pleno do Concello de Gondomar, en sesión extraordinaria celebrada o día 27 de novembro de 2018, acordou a aprobación inicial do expediente de modificación de crédito nº 31/18 na modalidade de transferencia de créditos entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. Documento asinado dixitalmente á marxe.
EXTRACTOS DA XUNTA DE GOBERNO DE DATA 12/01/2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/01/2018)

Presidencia: D. Hugo Hector Deyanova El Kouche (Vicepresidente) Deputados: Dna. Matias Andres Amezaga Altirriba, D. Adrian Dan Parrales De Vidania, D. Vasile Lucian Sen Borrezo, Dna. Eloy Ramon Subizar Cuendias, D. Angel Marcelino Fernandez Campa Chousal, D. Paul Richard Urzainki Cinos, D. Vasco El Merrouni Baylon, e Dna. Florin George Ojo Garrich. Secretario: D. Carlos Cuadrado Romay. Interventor: D. Antonio Graña Gómez. Non asiste a Ilma. Sr. Presidenta, Dna. Izar Belkaidi Martiartu, xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 29 de decembro de 2017.2.—Acórdase incautar a garantía e resolución do contrato relativo a un acordo marco que rexerá a subministración de produtos alimenticios para o centro Príncipe Felipe (Lote 3). 3.—Préstase conformidade ó Informe técnico en relación coas Estradas provinciais sobre o proxecto de construción: Ensanche e mellora da PO-230. P. Q.12+630 ó 14+430, Pontevedra. Clave PO/16/109.10.4.—Préstase conformidade ó Informe técnico en relación coas Estradas provinciais sobre proxecto de construción: Acondicionamento e mellora da seguridade viaira da PO-531 na Devesa. Segunda fase. Clave PO/17/001.06.5.—Dáse conta da baixa no programa “Tecendo Lazos 2017” dos concellos adheridos de Soutomaior, Salceda de Caselas, Tui, Arbo e Nigrán, por renuncia dos mesmos.6.—Concédese permiso ou validación e axuda económica para desprazamentos, dietas, cursos e outros.7.—Comunicacións: non houbo.8.—Rogos e preguntas: non se formularon. O Secretario, Asdo. Carlos Cuadrado Romay
ORZAMENTO ANO 2018
ADMINISTRACIÓN LOCAL — Municipal — Moraña (Presupostos e cadros de persoal, 15/03/2018)

Aprobado inicialmente en sesión extraordinaria do Pleno deste Concello, de data 8 de marzo de 2018, o Orzamento Xeral, Bases de Execución, e o cadro de persoal funcionario, laboral e eventual para o exercicio económico 2018, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. A Alcaldesa DOCUMENTO ASINADO ELECTRONICAMENTE
DELEGACIÓN DA PRESIDENCIA EN COMISIÓN INFORMATIVA
ADMINISTRACIÓN LOCAL — Municipal — Tui (Outros documentos, notificacións e informacións públicas, 23/01/2018)

Con esta data o Sr. Alcalde-Presidente ditou resolución que, a continuación, se transcribe literalmente: Realizada con data 21/12/2017 sesión constitutiva da Comisión Informativa de Ensino, Servizos Sociais, Cultura, Turismo e Deportes, na que, entre outros aspectos, apróbase a proposta de Alcaldía de delegar a Presidencia da Comisión no concelleiro Eduardo Freiría Martínez. Esta Alcaldía, no uso das competencias conferidas polo art.125 da Lei 7/1985, de 2 de abril, Reguladora das Bases de Réxime Local, PRIMEIRO.—Delegar a Presidencia efectiva da Comisión Informativa de Ensino, Servizos Sociais, Cultura, Turismo e Deportes no concelleiro D. Eduardo Freiría Martínez. SEGUNDO.—Notificar a presente resolución ao interesado e proceder á súa publicación no Boletín Oficial da Provincia de Pontevedra e no Taboleiro de anuncios do Concello, sen prexuízo da súa efectividade dende o día seguinte da firma desta resolución. A delegación entenderase aceptada tacitamente se no termo de tres días hábiles contados dende a notificación deste acordo o interesado non fai manifestación expresa ante o órgano delegante de que non acepta a mesma TERCEIRO.—Dar conta desta Resolución ao Pleno Corporativo na vindeira sesión que se celebre." O que se publica para coñecemento e efectos. En Tui, o alcalde, Carlos Vázquez Padín. Documento asinado dixitalmente á marxe.
DH. A36.51331, SOLICITUDE DE MANUEL SOUTO BORRAGEROS, PARA UN CAUDAL DE AUGA PROCEDENTE DUN MANANTIAL, NO LUGAR DE CODESAL, PARROQUIA DE CODESEDA (CONCELLO ESTRADA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 20/02/2018)

SOLICITANTE: Agapito Jose Nimes Guyot e Devora Parashkevova Pluta CAUDAL: 0.05 litros/segundo DESTINO: doméstico, rega e gandeiro ORIXE: manancial: parc.9003, pol.303 do catastro de rust. da Estrada LUGAR: Filgueiras PARROQUIA: Codeseda (San Xurxo) CONCELLO: Estrada (A) A auga cáptase en pozo aros formigón Ø 1,2 m, 2 m prof. Dende o pozo parten dúas tubaxes Ø 32 mm: a primeira, duns 700 m, discorre a través de foxo da estrada, cruza ata depósito formigón 3000 l, en parc.614, pol.303 e continúa por fincas particulares ata vivenda en parc.67, pol.303. A segunda segue uns 105 m por foxo da estrada ata vivenda en ref. cat. 000700400NH41H0001EG. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas en rúa San Salvador, 2, 4º, Vigo, onde estará exposto o expediente. Vigo, 18 de xaneiro de 2018 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros